
	JÄSENKIRJE 6 / 2026

Hyvä Aikuisopettajien liitto AKOL ry:n jäsen
OAJ:n ammatilliset opettajat, OAO:n puheenjohtajaksi 25.4. pidetyssä piirikokouksessa valittiin Lauri Hietalahti ja OAO:n hallitukseen AKOLin edustajaksi valittiin Mika Nurminen ja hänen varahenkilöksensä Iris Valtonen. 
OAJin valtuusto kokoontui 6.–8.5. kevätkokoukseen. Kevätkokouksen yhteydessä valittiin liiton puheenjohtajaksi Katariina Murto vuosille 2026–2030 ja uusi hallitus kaudeksi 2026–2028. OAJ Ammatilliset Opettajat (OAO:n) edustajiksi hallitukseen valittiin Lauri Hietalahti (varalla Ari-Pekka Sirviö), Jussi Kuoppala (varalla Jarno Varteva), Niina Aho (varalla Kimmo Liljeroos) ja YLL:n Santeri Palviaisen varajäsenenä Heidi Savolainen. 
Valtuuston kevätkokouksessa uudet valtuutetut osallistuivat hyvin aktiivisesti kokoukseen ja kokouksen ajankohtaisissa edunvalvonta-asioissa pidetiin 99 puheenvuoroa, AKOLin edustajina kokoukseen osallistuivat valtuutetut Juha-Pekka Finnilä, Kati Karhu ja Kimmo Liljeroos. Ammatillisen ryhmän pitämistä puheista ja niiden sisällöstä voit käydä lukemassa OAOn Facebook-sivuilta. 
Käy lukemassa Juha-Pekka Finnilän ja Kati Karhun kirjoittama blogikirjoitus valtuutetun työstä. 
AktiiviOPET-seminaari Helsingissä 28.–29.8.
Tule mukaan kuulemaan ajankohtaisia asioita ja viettämään aikaa sekä nauttimaan muiden aikuisopettajien seurasta. Toiminnallistakin ohjelmaa tällä kertaa luvassa.
Seminaari alkaa pe 28.8. klo 9.30–10.00 ilmoittautumisella ja loppuu la 29.8. klo 15.00 mennessä.
Tilaisuuden alustavan ohjelman löydät nettisivuiltamme.
AKOL / OAJ kustantaa yhdistyksistä maksimissaan neljä osallistujaa / yhdistys. Myytäviä paikkoja ei ole. AKOL maksaa ansiomenetyksen perjantaipäivän osalta tarpeen mukaan. Ansionmenetyksen saaminen edellyttää osallistumista seminaarin molempiin päiviin. Matkakustannuksia ei korvata. Tiedustelkaa, pystyykö oma yhdistys kustantamaan matkat. Ja muista varmistaa osallistumismahdollisuutesi paikallis- tai jäsenyhdistykseltä.
Seminaaripaikkoja on kokonaisuudessaan 56, joten ole nopea ilmoittautumisessa. Majoitus mielellään 2 hh:ssa, rajoitettu määrä 1hh on saatavilla. Yhden hengen huoneen lisä on 61,25 € ja se maksetaan itse paikan päällä.
Edellisen illan majoitus on mahdollista, jos lähtö kotoa on koulutuspäivän aamuna ennen klo 6.00 tai junan/bussin aikataulut eivät mahdollista matkustamista koulutuspäivänä, siten että ennätät paikalle klo 10 mennessä. Kahden yön yöpymisessä huonetyyppiä (1hh/2hh) ei voi vaihtaa kesken majoituksen. Jos tarvitset tästä syystä majoituksen edellisenä iltana, lisää tieto ilmoittautumisen yhteydessä. Jos muusta syystä haluat saapua paikalle jo edellisenä iltana, tulee majoitusvaraus hoitaa itsenäisesti. 
Viimeinen ilmoittautumispäivä on 7.8.2026.
>> Ilmoittaudu tapahtumaan täältä <<
Peruutusehto: Maksuton peruutus on mahdollista 7.8.2026 asti. Tämän jälkeen peruutukset ovat mahdollisia ainoastaan painavan syyn vuoksi. Mikäli peruutus tapahtuu viimeisen peruutuspäivän jälkeen, eikä uutta osallistujaa ole tilalle, niin peruuttajalta laskutetaan seminaarin kulut niiltä osin kuin tilattuja palveluita ei pystytä maksutta peruuttamaan. Sairaustapauksissa näistä kustannuksista voi hakea korvausta OAJn matkavakuutuksesta.

OAJin järjestökokonaisuuden kehittämistyöryhmä
OAJ:n hallitus on perustanut talvella 2026 järjestökokonaisuuden kehittämistä valmistelevan työryhmän. Työryhmän tehtävänä on käydä läpi nykyistä järjestökokonaisuutta, sen toimivuutta ja haasteita peilaten järjestökokonaisuutta ja sen eri tasoja OAJ:n nykyiseen strategiaan ja siinä päätettyihin ydintehtäviin sekä muutosvoimiin.
Työryhmän tehtävänä on esittää OAJ:n hallitukselle kirjallisesti useampia vaihtoehtoisia näkökulmia tai malleja jokaisesta alla mainituista toimeksiannon teemasta vuoden 2026 loppuun mennessä. Työssä on otettava huomioon taloudelliset realiteetit sekä lainsäädännön asettamat reunaehdot sekä OAJ:n ja yhdistysten säännöt. Työryhmällä ei ole päättävää asemaa. 
Työryhmässä on edustus kaikista opettajaryhmistä ja opiskelijoista (OAO, SOOL, VOL, YLL, YSI). Työryhmässä OAJ:n ammatillisten opettajien, OAO:n edustajina ovat Kimmo Liljeroos ja Heidi Savolainen. 
Työryhmä on kokoontunut kevään aikana kolme kertaa, ja tapaamisissa olemme keskustelleet OAJ:n jäsenyyspolusta ja yhdistysten rooleista OAJ:issä. 

